Dié video is nie vir sissies nieSkermgreep uit die video ŉ Smal paadjie in Himachal Pradesh in Indië is nie vir bangbroeke nie. ŉ Video van ŉ voertuig wat in die pad ry, laat sosialemediagebruikers se nekhare rys. Die video van die smal, klipperige paadjie is deur Ankur Rapria, ŉ inkomstediensbeampte van Indië, op Twitter gedeel. “Moeilike paaie lei soms tot pragtige bestemmings,” het hy geskryf. Die video wys ŉ bergpaadjie naby die Sach-pas in Chamba, Himachal Pradesh. Die video wys die uitsig terwyl mens op die pad ry en wys selfs hoe mens verby ŉ waterval ry. “Ongelooflike Indië,” het Rapria gesê. “Nie ŉ gewone pad nie. Dit is tussen agt en nege maande van die jaar met sneeu bedek.” Volgens die Indian Roadie-blog het Rapria in Julie 2019 met sy Mahindra Thar-sportnutsvoertuig die Sach-pas oorgesteek. “ŉ Reis na Sach-pas beteken jy sal op ŉ smal, grondpad ry met ŉ skerp opdraande. Daar is boonop ook verskeie watervalle langs die pad.” Incredible India Difficult Road often leads to beautiful destinations.Near Sach Pass, Chamba, HPNot a regular road, covered with snow for 8-9 months. pic.twitter.com/PEyI86pLek — Ankur Rapria, IRS (@ankurrapria11) May 28, 2020 Klik hier as die video nie direk in jou webblaaier wil speel nie